stanford-oval/wikipedia huggingface dataset:
רייצ'ל קרסון

| --- | --- |

 לידה:  27 במאי 1907 בית רייצ'ל קרסון, ספרינגדייל, ארצות הברית 
 פטירה:  14 באפריל 1964 (בגיל 56) סילבר ספרינג, ארצות הברית 
 ענף מדעי:  ביולוגיה ימית, זואולוגיה
 מקום מגורים:  ארצות הברית
 מקום קבורה:  Parklawn Memorial Park 
 מקום לימודים:  אוניברסיטת צ'טהאם (1929)  אוניברסיטת ג'ונס הופקינס (מאי 1932) 
 מוסדות:  שירות הדגה וחיות הבר של ארצות הברית  אוניברסיטת מרילנד 
 פרסים והוקרה:  היכל התהילה של נשות מרילנד (1985)  מדליית החירות הנשיאותית (1980)  היכל התהילה הלאומי לנשים (1973)  מדליית אודובון (1963)  המדליה הגאוגרפית ע"ש קולום (1963)  פרס הספר הלאומי לספרות לא בדיונית (1952)  מדליית ג'ון בורוז (1952)  מלגת גוגנהיים (1951)  פרס העיתונאות המדעית - כתב עת (1950) 
 www.rachelcarson.org
 תרומות עיקריות
 ספרה "אביב דומם"
 
רייצ'ל לואיז קרסון (באנגלית: Rachel Louise Carson‏; 27 במאי 1907 - 14 באפריל 1964) הייתה זואולוגית וביולוגית ימית אמריקנית, שספרה "אביב דומם" נחשב למכונן התנועה העולמית לאיכות הסביבה ולבעל השפעה על שינוי המדיניות ביחס להדברת מזיקים בארצות הברית.
ביוגרפיה > ילדות ולימודים

קרסון נולדה ב-27 במאי 1907, למריה פרזייר (מק'לין) ורוברט וורדון קרסון, סוכן ביטוח. בחווה משפחתית קטנה בפרוור של העיר ספרינגדייל במדינת פנסילבניה. כילדה, התעניינה מאוד בעולם הצומח והחי בסביבתה. כשהייתה בת 8 היא החלה לכתוב סיפורים (רובם עסקו בבעלי חיים), וסיפורה הראשון התפרסם כשהייתה בת 10.
בלימודי התואר הראשון, במכללת קת'ם לבנות, בחרה קרסון בביולוגיה כמסלול עיקרי. היא סיימה את לימודיה במכללה בהצטיינות בשנת 1929. לאחר שהשתתפה בקורס קיץ במעבדה לביולוגיה ימית, המשיכה את לימודיה המתקדמים בחקר זואולוגיה וגנטיקה באוניברסיטת ג'ונס הופקינס. בעקבות מצבה הכלכלי הרעוע, נאלצה קרסון לעבוד תוך כדי לימודיה, ועל כן החלה במשרת עוזרת מחקר במעבדת ריימונד פרל, שם עבדה עם עכברושים וזבובי דרוזופילה. קרסון השלימה את התואר שני בזואולוגיה בשנת 1932.
קרסון לימדה זואולוגיה בג'ונס הופקינס ובאוניברסיטת מרילנד במשך מספר שנים, ובמקביל המשיכה את לימודי הדוקטורט שלה, במיוחד במעבדה לביולוגיה ימית בוודס הול מסצ'וטס. מצבה הכספי, שמעולם לא היה מזהיר, הורע ב-1932 כאשר אביה נפטר, ונטל הטיפול באמה המזדקנת נפל עליה. נטל זה לא אפשר לה להמשיך בלימודי הדוקטורט, והיא החלה לעבוד במשרה חלקית במחלקת הדגה של ארצות הברית, ככותבת מדעית של תסריטים לרדיו. זמן מה אחרי כן החליטה קרסון לעבור לעבוד במשרה מלאה במחלקה. לשם כך, היה עליה לעמוד בבחינה לתפקיד בשירות הציבורי, צעד חריג לנשים באותה תקופה. קרסון נגשה לבחינה, סיימה אותה בציון הטוב מבין כל הנבחנים, ובשנת 1936, כאשר מונתה למשרת ביולוגית ימית זוטרה, הפכה לאישה השנייה שהתקבלה לעבודה במשרה מלאה בתפקיד מקצועי במחלקת הדגה.
ביוגרפיה > "אביב דומם"

במרילנד, החלה קרסון להתעניין בהשפעות של חומרים להדברת חרקים, ובמיוחד די-די-טי על הטבע. אותה עת, בעקבות יעילותו בהדברת מגפות המועברות על–ידי חרקים כמו מלריה, טיפוס, מחלת השינה האפריקנית, ועוד, נתפש הדי-די-טי בעיני הציבור כמדביר יעיל ללא השפעות לוואי מזיקות. קרסון סברה אחרת. בעקבות מכתב מהאחראי על שמורת ציפורים, שלטענתו הושמדה בעקבות ריסוס מהאוויר של די-די-טי, החלה קרסון לחקור את הנושא לעומקו.
הגורם שהטריד אותה יותר מכל בהתנגדותה לדי-די-טי, כתבה, היה העובדה ש"כל מה שהיה החשוב לי מכל כחובבת טבע נמצא תחת איום". קרסון טענה כי בגלל מבנה שרשרת המזון בעולם החי, חומרי הדברה המכוונים להשמיד חרקים משפיעים בסופו של דבר על מארג המזון כולו, וכי בעלי חיים הניזונים על חרקים, בעלי חיים הניזונים מאותם טורפי חרקים ובני אדם יושפעו אף הם מחומרי ההדברה הרעילים. טענה נוספת אותה שילבה בספר הייתה כי די-די-טי הוא חומר מסרטן, הפוגע בבני אדם.
בשנת 1962 פרסמה קרסון בהמשכים במגזין "ניו יורקר" פרקים מן הספר, שעוררו מיד עניין רב. יצרניות חומרי ההדברה הגדולות, ומדענים רבים בתעשיית הכימיקלים תקפו את קרסון ואת טענותיה, ולחץ הופעל על הוצאת "הגטון מיפלין" להימנע מהוצאת הספר. מן העבר השני, נהנתה קרסון מתמיכה של "הסוכנות להגנת הסביבה" (EPA) בארצות הברית וראשה, ויליאם רקלסהאוס, וכן מארגוני איכות הסביבה של התקופה.
"אביב דומם" יצא בשנת 1962 וזכה להצלחה מסחרית גדולה. קרסון זכתה לשפע הזמנות לדבר על הספר ועל רעיונותיה, אך נאלצה לסרב לרובן בגלל חולשה מתגברת שנבעה מסרטן השד שהתפתח אצלה כמה שנים קודם לכן. שנתיים אחרי פרסום הספר, נפטרה קרסון.
ביוגרפיה > "אביב דומם" > השפעת הספר

"אביב דומם" של קרסון נחשב לספר המכונן של התנועה לאיכות הסביבה בארצות הברית ובעולם המערבי. הספר היה אחד הראשונים שעסק באיכות הסביבה כמכלול ובהשפעת פעולת בני אדם עליה.
בעיני מבקרים, היו גם היבטים שליליים להשפעתו. במיוחד, עמדו המבקרים על השימוש בנימה מבשרת אסון בספר, ציטוטים סלקטיביים ממחקרים, התעלמות ממחקרים סותרים וטענות שלא היו מבוססות דיין על עובדות. כפי שכתבו הפרופסורים איימס וג'וקס ב"ריזון" בשנת 1993: "רייצ'ל קרסון כוננה את סגנון הפעולה של התנועות לאיכות הסביבה: הגזמות והשמטת ממצאים רלוונטיים סותרים מתקבלים על הדעת למען המטרה הקדושה."
הפעולה להטלת איסור על השימוש בדי-די-טי בארצות הברית הוכתרה בהצלחה בשנת 1972, שמונה שנים אחרי מותה של קרסון. אחרי שוועדה שהקימה הסוכנות להגנת הסביבה בארצות הברית הגיעה למסקנה כי הטענות על השפעת הדי-די-טי אינן נכונות, היפך ויליאם רקלסהאוס, ראש הסוכנות, את מסקנות הוועדה שהקים, ואסר על שימוש בדי-די-טי בארצות הברית.
הוויכוח סביב תקפות טענותיה של קרסון בדבר השפעותיו של הדי-די-טי על בעלי חיים ובני אדם עדיין לא הסתיים. טענתה של קרסון כי הדי-די-טי הוא גורם מסרטן עדיין לא זכתה לתמיכה במחקר ישיר כלשהו וקביעתו של ראש ועדת הסוכנות להגנת הסביבה, השופט האדמיניסטרטיבי אדמונד סוויני, כי "די-די-טי אינו סיכון קרצינוגני לבני אדם" נחשבת תקפה עד היום.
טיעון מרכזי אחר של קרסון בדבר הרעלה משנית, באמצעות אכילת חרקים או בעלי חיים שבגופם יש די-די-טי גם היא לא זכתה לתימוכין של ממש במחקר. הטיעון המוכר ביותר של קרסון כאן היה כי די-די-טי אחראי להידלדלות אוכלוסיית ציפורים טורפות מסוימות, ובראשן העיט הקרח (סמלה של ארצות הברית), משום שהוא הופך את ביצי הטורפים דקות ושבירות יותר בעקבות הרעלת די-די-טי. טיעון זה נדחה על ידי חוקרים.
ביקורת קשה יותר הוטחה בקרסון בגלל נכונותה להתעלם מהתועלת בשימוש בדי-די-טי לריסון והדברה של מחלות המועברות על–ידי חרקים, כדי לקדם את מה שנתפש בעיניה כשימור הטבע. האנטומולוג גורדון אדוארדס, איש איכות הסביבה בעצמו, טען כי קרסון הפגינה אדישות לגורלם של בני אדם במקומות בהם היה הדי-די-טי גורם מציל חיים. האקדמיה הלאומית למדעים בארצות הברית הצהירה בשנת 1965 כי "במעט יותר משני עשורים, מנע הדי-די-טי את מותם של 500 מיליון בני אדם".
ב-1980 הוכר פועלה למען איכות הסביבה בהענקת מדליית החירות הנשיאותית, עיטור הכבוד האזרחי הגבוה ביותר בארצות הברית, על ידי הנשיא ג'ימי קרטר. 
ב-22 באפריל 2006, לכבוד יום כדור הארץ, שונה שמו של הגשר ברחוב התשיעי בפיטסבורג ל"גשר ריצ'ל קרסון" כמו כן, הוקם אתר מורשת לאומי בבית הולדתה בפיטסבורג.
ראו גם

די-די-טי
מארג מזון
לקריאה נוספת

רחל ל' קארסון, הים הסובב אותנו. מאנגלית: אברהם בירמן. תל אביב, הוצאת טברסקי, תשט"ז. 240 עמ'.
הערות שוליים

↑  לדוגמה במחקר עדכני של ה-NIH. מבין 437 המחקרים שמונה PubMed אין מחקר ישיר כלשהו או מחקר מעקב המצביע על כך שדי-די-טי הוא גורם קרצינוגני, וזאת גם ביחס לאוכלוסייה הנחשפת לחומר במסגרת עיסוק מקצועי (ר' לדוגמה פדה ואחרים בתוך Cancer Res. 2005 Oct 15;65(20):9588-94).
↑  דוגמאות עדכניות משש השנים האחרונות הן פלק, מולר ומטוס (כאן), גיטרט ואחרים (כאן), אואדה ואחרים (כאן), ת'יאן, בקר ובהמן (כאן), ועוד. הסיבה העיקרית, ככל הנראה, לשגיאתה של קרסון הייתה שיטת האיתור שהייתה מקובלת באותה תקופה, והתבססה על כרומטוגרפיה של גז.
↑  Environmentalist Rachel Carson's legacy remembered on Earth Day - Pittsburgh Post-Gazette
| --- | --- |
בקרת זהויות :  NLI: 987007271643405171  PLWABN: 9810693078605606  BIBSYS: 90146182  BNE: XX4579313  BnF: cb11895349x (data)  CANTIC: a10487141  CiNii: DA01151453  GND: 118667300  ICCU: SBLV074014  ISNI: 0000 0001 2118 4484  LCCN: n50035129  LNB: 000117329  MusicBrainz: 0ecfeecf-cad0-498e-ac55-f815041bcb2c  NDL: 00435415  NKC: pna2005311761  NLA: 36557613  NLG: 61915  NLK: KAC199604530  NSK: 000098381  NTA: 070313180  RERO: 02-A027447407  SELIBR: 225390  SNAC: w6jx96bg  SUDOC: 026769360  Trove: 1291209  ULAN: 500224955  VIAF: 4927694   WorldCat (עם VIAF): 4927694
ברווז שחור-ראש

| ברווז שחור-ראש |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
סוג:: Heteronetta
מין:: ברווז שחור-ראש
שם מדעי
 Heteronetta atricapilla ‏מרם, 1841
תחום תפוצה


ברווז שחור-ראש (שם מדעי: Heteronetta atricapilla) הוא מין של ברווז החי באגמים וביצות טרופיים באמריקה הדרומית. הוא שייך לתת-משפחת ברווזים זקופי-זנב (Oxyurinae), יחד עם הצחראש, ברווז המסיכה וברווז המושק. הוא נחשב לחבר הפרימיטיבי ביותר בקבוצה, וחסר את הזנב המזדקר ואת המקור המעוגל של שאר חברי הקבוצה. אף על פי שהוא מזכיר יותר מיני ברווזים צוללים (Aythyinae), הוא אינו קרוב אליהם.
מאפיינים

ברווז זה מגיע לאורך 35–39 ס"מ ולמשקל 400–700 גרם. כשמו הוא בעל ראש שחור והמקור כחול ואדום בתחילתו. הנוצות חומות והכנפיים חומות כהות. הבטן בהירה והנקבות בעלות גוף חום בהיר ומקור אפור. עם זאת כנפיהן חומות כהות.
ברווזים אלה חיים באגמים, שפכי נהר וביצות בצפון צ'ילה, בוליביה, ברזיל, פרגוואי, אורוגוואי וצפון ארגנטינה. הם שחיינים טובים וניזונים מצמחי מים ומחרקים. עם זאת הם מעופפים חלשים.
מין זה איננו בונה קן בעונת הרבייה אלא מטיל ביצים בקנים של עופות אחרים, בדומה לקוקיות, אך בניגוד לשאר מינים טפיליים ההורה או האפרוח הטפיל אינם הורגים את האפרוחים ה"מארחים". ברווז זה נטפל בעיקר לנטה ורודת מקור וכן למיני ברווזים אחרים, לאגמיות ואף לשחפים ועופות דורסים. הביצים של שחור הראש בוקעות לאחר 21 ימי דגירה, ועם בקיעתם נסים האפרוחים מהקן. הברווזים מעדיפים להיטפל למינים החיים על הקרקע יותר מעופות מקנני עצים, שייתכן שיבדקו את הביצים ויגלו את הביצה הטפילה.
הערות שוליים

↑  ברווז שחור-ראש באתר הרשימה האדומה של IUCN
זוטי דומי X7

| --- | --- |

Zotye Domy X7
 מאפיינים כלליים
 יצרן:  "Zotye Auto" (אנ')  (שם רשמי: "Zotye International Automobile Trading Co., Ltd", שם בסינית: "众泰汽车")
 שנות ייצור:  2016 – היום
 הרכבה:  הרפובליקה העממית של סין הרפובליקה העממית של סין
 מרכב:  Front-engine, front-wheel-drive layout (אנ')
 אורך:  4,736 מ"מ
 רוחב:  1,942 מ"מ
 גובה:  1,672 מ"מ
 בסיס גלגלים:  2,850 מ"מ
 מפרט טכני
 מנוע:  4 צילינדרים בטור, 1.5 ליטר המפיק 150 כ"ס (מגדש טורבו)  4 צילינדרים בטור, 1.8 ליטר המפיק 170 כ"ס (מגדש טורבו)  4 צילינדרים בטור, 2.0 ליטר המפיק 190 כ"ס (מגדש טורבו)
 הילוכים:  תמסורת ידנית - 5 מהירויות  תמסורת אוטומטית - 6 מהירויות מסוג "Dual-clutch transmission" (אנ')
זוטי דומי X7 (באנגלית: Zotye Domy X7) הוא קרוסאובר בגודל בינוני מתוצרת יצרנית הרכב הסינית Zotye Auto (אנ') (שם רשמי: "Zotye International Automobile Trading Co., Ltd", שם בסינית: "众泰汽车") מסדרת "Domy" אשר מיוצר משנת 2016 ועד היום בסין.
"זוטי דומי X7"

דגמי "זוטי דומי X7" משווקים מאוקטובר 2016.
5 דלתות - הצ'בק.
5 נוסעים.
מנועים קדמיים.
מנועי מגדש טורבו.
מנוע בנזין.
סוג הנעה: הנעה קדמית.
מחיר היחידה מדגמי "דומי X5" בסין עמד 89,900–161,900 רנמינבי (2016).
בנובמבר 2017 משווקת גרסה ספורטיבית יותר של הדגם הקרוי: "Zotye Domy X7 S".
"זוטי דומי X7" > מכירות (נתונים חלקיים)

שנת 2017: 25,743 יחידות (מתוך 311,266 יחידות שמכר היצרן "zotye").
שנת 2018: 12,043 יחידות (מתוך 232,409 יחידות שמכר היצרן "zotye").
תמונות

"זוטי דומי X7"
"זוטי דומי X7"
"זוטי דומי X7"
"זוטי דומי X7"
"זוטי דומי X7"
"זוטי דומי X7"
"זוטי דומי X7"
"זוטי דומי X7"
ראו גם

דומי X5
זוטי SR7
הערות שוליים

↑  "זוטי דומי X7" carnewschina.com/2016/08/04/zotye-damai-x7-officially-debuts-in-china
↑  "זוטי דומי X7" carnewschina.com/2016/09/07/zotye-damai-x7-hits-the-chengdu-auto-show-in-china
↑  "זוטי דומי X7" - תמונות chinaautoweb.com/car-models/zotye-domy-x7
↑  "זוטי דומי X7" carnewschina.com/2017/11/17/mother-grilles-hide-zotye-domy-x7s
↑  "זוטי דומי X7" carsalesbase.com/china-car-sales-data/zotye/zotye-damai-x7
↑  מכירות כלי רכב "zotye" carsalesbase.com/china-car-sales-data/zotye
פלוצק

אנדרטה לזכר קדושי קהילת פלוצק שנספו בשואה, בבית העלמין בחולון
פלוצק (בפולנית: Płock) היא עיר בת כ-130,000 תושבים במרכז פולין, על גדות נהר ויסלה. העיר, שבעבר הייתה בירת פרובינציית פלוצק, שייכת מאז שנת 1999 לפרובינציית מזוביה, ומשמשת כבירת מחוז (Powiat) בקצה המערבי של הפרובינציה.
תולדות היישוב

פלוצק היא אחת הערים הקדומות במזוביה, והאתר בו היא שוכנת היה מיושב כמה מאות שנים טרם קבלת הנצרות. מהמאה ה-11 הייתה העיר למרכז אזורי, ובשנת 1138 נעשתה לבירת נסיכות מזוביה.
באמצע המאה ה-14 עברה פלוצק לחסות קז'ימייז' השלישי, מלך פולין, אשר בנה בה טירה בצורה. באמצע המאה ה-17 הוחרבה העיר בידי גייסות האימפריה השוודית.
בחלוקת פולין בשנת 1793 נכללה העיר בתחום פרוסיה, ובשנת 1815 נכללה בתחום פולין הקונגרסאית. בתחילת המאה ה-20 העיר הייתה למרכז פעילותה של פליקסה קוזלובסקי שהקימה זרם נוצרי חדש.
בזמן הכיבוש הגרמני במלחמת העולם השנייה סופחה העיר לתחום הרייך השלישי.
יהודי פלוצק

התיעוד הראשון לישיבת יהודים בעיר הוא משנת 1237, ובמאה ה-15 כבר נזכרה בה "שכונה יהודית". במהלך המאה ה-16 נערכו במספר הזדמנויות פרעות ביהודי העיר.
בשנת 1656 טבחו ביהודי העיר גייסותיו של ההטמאן הפולני סטפאן צ'רנייצקי (Hetman Stefan Czarniecki).
בין רבני העיר הידועים נמנים הרבנים אריה לייב צינץ, יהודה לייב מרגליות, ושניאור זלמן פרדקין. בין מלחמות העולם נמנו בעיר כ-6,600 יהודים, כרבע מתושביה, והתקיימה בה פעילות של המפלגות היהודיות השונות.
בתחילת המאה ה-20 מנו היהודים כרבע מאוכלוסיית העיר שעמדה אז על כ-30 אלף נפש.
בשנות השלושים של המאה ה-20 סבלו יהודי העיר מהתנכלויות אנטישמיות גוברות והולכות מצד שכניהם הפולנים, תוך הפצת דברי תעמולה, הצבת משמרות חרם בפתח חנויות היהודים והכאת עוברי אורח יהודים ברחובות העיר.
יהודי פלוצק > בשואה

עם פרוץ מלחמת העולם השנייה נמלטו רבים מיהודי פלוצק מזרחה, ובעיקר לוורשה. בד בבד הגיעו לעיר מאות פליטים יהודים ממערב פולין.
עם כיבוש העיר בידי הגרמנים ב-8 בספטמבר 1939 וסיפוחה לרייך השלישי הוטלו על יהודיה תשלומי כופר, ובוצעו בהם מעשי התעללות ושוד. בין היתר נצטוו יהודים חרדים לצעוד ברחובות העיר עטופים בטליתות, תוך שהוכו בידי הגרמנים, ופאותיהם וזקניהם נגזזו להנאת הקהל הפולני. באוקטובר הוחרמו כל עסקי היהודים בעיר, ובנובמבר חויבו יהודי העיר בענידת טלאי צהוב. יודנרט שמונה בעיר בהמשך נצטווה לספק לגרמנים מאות עובדי כפייה יהודים מדי יום.
בספטמבר 1940 רוכזו כ-10,600 היהודים ששהו בעיר בגטו שהוקם בה, תוך רצח היהודים שדרו בבית האבות בעיר. לאחר מכן, נרצחו גם החולים והנכים היהודים מהעיר. בינואר 1941 רצחו הגרמנים עוד 35 יהודים בעיר.
ב-21 בפברואר 1941 נערכה בגטו שבעיר אקציה. בתחילה נרצחו 25 גברים יהודים מהגטו, וכן כמחצית מהמאושפזים בבית החולים שפעל בו. בהמשך, רוכזו באלימות רבה כל יושבי הגטו במקום ריכוז, וכ-4,000 מהם שולחו במשאיות דחוסות למחנה הריכוז דז'יאלדובו. בשעת האקציה נרצחו יהודים רבים כתוצאה מהתעללות הגרמנים, ונמחצו למוות ילדים יהודים. במחנה הריכוז סבלו היהודים ממעשי התעללות קשים ביותר מצד שומריהם הגרמנים, וכעבור כשבועיים שולחו לגטאות הסביבה. כמה עשרות יהודים נרצחו במחנה הריכוז עצמו, בקברי אחים שנצטוו לחפור בעצמם.
ב-1 במרץ 1941 שולחו כ-3,000 היהודים האחרונים מהגטו שבעיר למחנה דז'יאלדובו, לאחר שהוחזקו כיממה תחת כיפת השמיים ללא מזון. כמה מאות מהם נרצחו בדרך. לאחר חיסול גטו פלוצק הרסו הגרמנים את בית העלמין היהודי בעיר, השתמשו במצבותיו לריצוף מדרכות העיר, והפכו את שטחו לשדה מרעה לבהמות.
מכ-6,600 יהודי פלוצק ומאלפי הפליטים היהודים שהגיעו אליה בזמן המלחמה שרדו את השואה כ-300 איש. רובם המוחלט לא שב להשתקע בעיר לאחר מכן בשל גילויי אנטישמיות בה.
ערים תאומות

גרמניה דרמשטדט, גרמניה
ארצות הברית פורט ויין, אינדיאנה, ארצות הברית
לקריאה נוספת

פלוצק, תולדות קהילה עתיקת יומין בפולין, אליהו אייזנברג עורך, מנורה, תל אביב, תשכ"ז 1967
הערות שוליים

↑  יוסף קרוק, תחת דגלן של שלוש מהפכות, תל אביב: מחברות לספרות, 1968, עמ' 334
| --- | --- |
בקרת זהויות :  NLI: 987007566822405171  GND: 4103144-1  LCCN: n81144310  MusicBrainz: 97c05969-f498-4654-8578-decea6cc2197  NKC: ge191065  VIAF: 133706806   WorldCat (עם VIAF): 133706806
צ'אנגן CS35

| --- | --- |

Changan CS35
 מאפיינים כלליים
 יצרן:  Changan Automobile (אנ')
 שנות ייצור:  2012 - היום
 הרכבה:  הרפובליקה העממית של סין הרפובליקה העממית של סין
 מודל אחריו:  Changan CS35 Plus
 סיווג:  קרוסאובר
 מרכב:  Front-engine, front-wheel-drive layout (אנ')
 אורך:  4,160-4,170 מ"מ
 רוחב:  1,750 מ"מ
 גובה:  1,660 מ"מ
 משקל:  1,270-1,340 ק"ג
 בסיס גלגלים:  2,550 מ"מ
 מפרט טכני
 מנוע:  4 צילינדרים, 1.6 ליטר (1,598 סמ"ק) המפיק 113 כ"ס ב-6,000 סל"ד, מנוע מסוג "L478QEE"  4 צילינדרים, 8 שסתומים, 1.5 ליטר (1,468 סמ"ק המפיק 156 כ"ס ב-5,000 סל"ד, יחס דחיסה 9.4:1 (מגדש טורבו, מנוע מיצובישי מסדרת "Mitsubishi Orion engine" (אנ')) מסוג "4G15"
 הילוכים:  תמסורת ידנית - 5 מהירויות  תמסורת אוטומטית - 4 מהירויות
 מהירות מרבית:  180 קמ"ש (מנוע 1.6 ליטר)
צ'אנגן CS35 הוא קרוסאובר קומפקטי מתוצרת יצרנית הרכב הסינית Changan Automobile (אנ'), אשר מיוצר משנת 2012 ועד היום.
"צ'אנגן CS35"

דגמי "Changan CS35" משווקים מאוקטובר 2012.
5 דלתות.
מנוע קדמי.
מנוע בנזין.
מנוע הנעה קדמית.
קיבולת מכל דלק - 52 ליטר.
תאוצה בין 0–100 קמ"ש היא 14.0 שניות (דגם מנוע 1.6 ליטר).
מחיר היחידה מדגם "Changan CS35" נע בין 68,900-86,900 רנמינבי (נכון לאוקטובר 2012, בסין).
תמונות

דגם "Changan CS35", שנת 2012
דגם "Changan CS35", שנת 2012
דגם "Changan CS35"
דגם "Changan CS35"
דגם "Changan CS35"
דגם "Changan CS35"
ראו גם

צ'אנה טאורוסטאר
צ'אנגן CM8
צ'אנגן CS15
צ'אנגן CX20
צ'אנג'ה Q7
צ'אנגן אלסווין V3
צ'אנגן Raeton CC
צ'אנגן CS35 Plus
צ'אנגן CS85
צ'אנגן CS95
הערות שוליים

↑  דגם "Changan CS35" carnewschina.com/2012/04/29/changan-cs35-suv-debuts-at-the-beijing-auto-show
↑  דגם "Changan CS35" בשוק הסיני carnewschina.com/2012/06/05/changan-cs35-suv-will-hit-the-chinese-car-market-in-july
↑  דגם "Changan CS35" carnewschina.com/2012/10/16/changan-cs35-will-hit-the-chinese-car-market-late-this-month
↑  דגמי "Changan CS35" בשוק הסיני carnewschina.com/2012/10/31/changan-cs35-hits-the-chinese-auto-market
↑  דגם " "Changan CS35"" אתר היצרן carnewschina.com
יהדות איחוד האמירויות הערביות

| --- | --- |

נשיא המדינה יצחק הרצוג ורעייתו מיכל, בפגישה עם נציגי הקהילה היהודית באיחוד האמירויות. בין הנציגים נכחו רב הקהילה הרב לוי דוכמן, שליח חב"ד-לובביץ', אשר פועל בדובאי מאז 2014, הרב אלי עבאדי רב בקהילה, דניאל סיל, מראשי הקהילה היהודית באמירויות ונציגת הסוכנות היהודית במדינה שרה בן שימול, ינואר 2022
 אוכלוסייה
 כ-4,000 יהודים (נכון ל-2022)
 שפות
 אנגלית, צרפתית, עברית
 דת
 יהדות
יהדות איחוד האמירויות הערביות היא הנוכחות ההיסטורית והמודרנית של יהודים במשך אלפי השנים במזרח התיכון ובאופן ספציפי בשטחי איחוד האמירויות הערביות.
הקהילה היהודית באיחוד האמירויות קטנה יחסית. נכון לשנת 2022, ההערכה היא כי יש כ-4,000 יהודים שחיים במדינה, מתוכם כ-1,000 ישראלים יורדים.
ישנם 3 בתי כנסת ברחבי האיחוד. מאז הוכרז על הסכמי השלום בין האיחוד לישראל בשנת 2020, נפתח בית הכנסת הרשמי הראשון באבו דאבי, בירת המדינה.
משרד הסובלנות האמירותי הוביל להקמת תוכנית הסובלנות הלאומית והכרה רשמית בקהילה היהודית במדינה.
היחס ליהודים באיחוד האמירויות

על פי דו"ח של הסוכנות הידיעות היהודית משנת 1999 כי: "אוניברסיטה בריטית אסרה על סופרים יהודים ללמד בקורסים בקמפוס שלה באיחוד האמירויות הערביות. אוניברסיטת לינקולנשייר והומברסייד אישרה כי ספרים של יהודים, כמו גם כאלה שמזכירים יהודים בביבליוגרפיות שלהם, נאסרים על ידי שלוחה במדינה. בנוסף, המועצה הבריטית, ארגון ממלכתי שנועד לקדם הישגים תרבותיים בריטיים מחוץ לבריטניה, הודתה כי היא מסכימה לצנזורה של עבודות של יהודים כדי להכיל "חוקי פרסום פוליטיים, דתיים או מוסריים מקומיים.
בשנת 2019 ממשלת איחוד האמירויות הכריזה על "שנת הסובלנות", ובראשה ביקור רשמי של מנהיגים מכל הדתות. השיח' מוחמד בן זאיד אל-נהיאן הכריז על תוכנית ל"בית משפחת אברהם, קמפוס רב-דתי עם כנסייה, מסגד ובית כנסת המחוברים זה לזה בגנים ומרכז חינוכי. משרד הסובלנות פרסם ספר בשם "חוגגים סובלנות", ובו פרקים המפרטים את ההיסטוריה המקומית של כל מיעוט דתי באיחוד האמירויות, כולל הקהילה היהודית, מה שהצביע על הכרה רשמית באוכלוסייה היהודית המקומית, לדברי הרב מארק שנייר, בשיחות שקדמו לכתיבת הספר דובר על הקמת בית כנסת ראוי, אוכל כשר ואפילו מקווה.
בחודשים אוגוסט וספטמבר 2020 מאה יהודי תימן האחרונים החלו בתהליך הגירה מתימן לאיחוד האמירויות הערביות בחסות הממשלה.
בדצמבר 2020 אמר השר לענייני פיתוח כלכלי באיחוד האמירויות, מוחמד אל שורפה בפגישה שקיים בלשכתו שבבירת האמירויות עם הראשון לציון, הרב יצחק יוסף – ועם רב הקהילה לוי דוכמן כי מדינתו מצפה לפתיחת בתי כנסת וקהילות יהודיות בכל שבע האמירויות, כדבריו. נכון להיום פועלות קהילות באמירויות המרכזיות – הבירה אבו דאבי והבירה הכלכלית דובאי, אך המדינה הערבית תראה בעין יפה הקמת בתי כנסת וקהילות יהודיות גם באמירויות שארג'ה, עג'מאן, ראס אל-ח'ימה, פוג'יירה ואום אל-קיוין.
במאי 2022 מיד לאחר מותו של שייח' ח'ליפה בן זאיד אאל נהיאן, נשיאה הקודם של איחוד האמירויות, הוזמן הרב לוי דוכמן על ידי הנשיא הנבחר שייח' מוחמד בן זאיד אאל נהיאן לארמון הנשיאות לשאת דברי נחומים בשם הקהילה היהודית ויהדות העולם, ולהודות על התמיכה והחמלה שמעניקים השליטים ליהודים באיחוד.
הקהילה היהודית מקיימת תפילה לשלום המלכות בבתי הכנסת בכל שבת.
מוסדות יהודיים באיחוד האמירויות

מאז 2014 פועל בדובאי ובאבו דאבי הרב לוי דוכמן כרב הקהילה, שמפעיל מערך כשרות שמכשיר ומעניק תעודות כשרות למסעדות, מוסדות ומפעלים, מרכזי חינוך לילדים ולנוער, בתי כנסת, מקוה טהרה ומרכזי קהילה.
בית חב"ד פועל בדובאי ובאבו דאבי משנת 2020 בהנהלת דוכמן אשר משמש גם כשליח חב"ד.
הקהילה היהודית באיחוד האמירויות התפתחה בעיקר מאנשי עסקים זרים, רובם מאירופה ומארצות הברית ומאז הסכמי אברהם גדלה בקצב מהיר, כיום יש חלק מרכזי בקהילה גם לישראלים הרבים שהצטרפו לקהילה. בשנת 2020 הוקם מרכז חינוך יהודי עבור הקהילה ופועלת תוכנית יומית לכיתות גן, לילדים עד גיל 12 ולנוער פועלות תוכניות מחוץ לשעות בתי הספר.
הערות שוליים

↑  שמעון איפרגן., ‏ירידה לשם עלייה: כ-1,000 ישראלים עברו לגור בדובאי, באתר ‏מאקו‏, 21 בינואר 2022
↑  "News". uaecabinet.ae (באנגלית). נבדק ב-2018-12-06.
↑  "British school bans books by Jews from its campus in the Persian Gulf". JTA. נבדק ב-9 בינואר 2017. {{cite web}}:  (עזרה)
↑  גיא נרדי, ‏כך יראה מתחם התפילה המשותף ליהדות, נצרות ואיסלאם באמירויות, באתר גלובס, 5 באוקטובר 2020
↑  איתמר אייכנר, היסטוריה במפרץ: איחוד האמירויות הכירו בקהילה היהודית, באתר ynet, 5 בפברואר 2019
↑  The LAst Jews of Yemen September 5,2020 Aish.com
↑  איתמר אייכנר, קובי נחשוני, המהפכה היהודית של איחוד האמירויות, באתר ynet, 20 בדצמבר 2020
↑  https://gulfnews.com/photos/news/pictures-president-sheikh-mohamed-bin-zayed-continues-to-receive-world-leaders-1.1652625018591?slide=7
↑  Thank you Rabbi Levi Duchman for offering condolences today to HH Sheikh Mohamed bin Zayed on the sad demise of our father HH Sheikh Khalifa bin Zayed.
↑  khaleej times may 16 page 33.
↑  דניאל סלאמה, איחוד האמירויות: תפילה בעברית למנהיגי המדינה, באתר ynet, 1 ביוני 2020
↑  Emirates Agency for Kosher Certification, EAKC | U.A.E. (באנגלית)
↑  אודות חב"ד איחוד האמירויות • Chabad of the United Arab Emirates, באתר Chabad of the United Arab Emirates
↑  עכשיו בדובאי: סדרי פסח, באתר גלובס, 18 באפריל 2022
↑  עמוד "חינוך יהודי", באתר הקהילה היהודית בדובאי
תפילה לשלום המלכות, איחוד האמירויות הערביות, עם סמלי הקהילה והשלטון
פרוטון טיארה

| --- | --- |

Proton Tiara
 מאפיינים כלליים
 יצרן:  PROTON Holdings (אנ') (שם רשמי: PROTON Holdings Berhad)
 שנות ייצור:  2000–1996
 יחידות שיוצרו:  30,000
 הרכבה:  מלזיה מלזיה
 מודל אחריו:  פרוטון סאוי
 משקל:  780 ק"ג
 בסיס גלגלים:  2,290 מ"מ
 מפרט טכני
 מנוע:  4 צילינדרים, 1,124 סמ"ק המפיק 57 כ"ס
 הילוכים:  תמסורת ידנית - 5 מהירויות
 מהירות מרבית:  161 קמ"ש
פרוטון טיארה (במלאית: Proton Tiara, באנגלית: Proton Tiara) - היא מכונית סופרמיני מתוצרת יצרנית הרכב המלזית PROTON Holdings (אנ') אשר יוצרה במלזיה בין השנים 2000 – 1996.
דגם "פרוטון טיארה" מבוסס על דגם סיטרואן AX מתוצרת סיטרואן.
"פרוטון טיארה"

יוצרו 30,000 יחידות
5 דלתות האצ'בק.
5 נוסעים.
מנוע קדמי.
מנוע בנזין 1.1 ליטר מתוצרת קבוצת PSA (מנועים המורכבים בדגמי טלבו, סיטרואן, פיג'ו ו-רנו) סדרה "PSA-Renault X-Type engine" (אנ') סוג מנוע "XW3".
סוג הנעה: הנעה קדמית 4x2.
"פרוטון טיארה" > רמות גימור

"GL"
"GLi"
גלריה

"פרוטון טיארה"
"פרוטון טיארה"
"פרוטון טיארה"
"פרוטון טיארה"
ראו גם

פרוטון ג'וארה
פרוטון ארנה
פרוטון וירה
פרוטון פוטרה
פרוטון אינספירה
הערות שוליים

↑  "פרוטון טיארה" ה-"סיטרואן AX" של מלזיה citroenet.org.uk/foreign/malaysia/tiara
↑  "פרוטון טיארה" (צרפתית) curiositesautomobiles.blogspot.com/2013/11/la-proton-tiara-une-ax-sauce-malaise
דאף דאפפודיל

| --- | --- |

DAF Daffodil, שנת 1965
 מאפיינים כלליים
 נקרא גם:  דאף 750  דאף 30  דאף 31  דאף 32
 יצרן:  דאף
 שנות ייצור:  1967–1961
 הרכבה:  הולנד הולנד
 מודל קודם:  דאף 600
 מודל אחריו:  דאף 33
 אורך:  3,610 מ"מ
 גובה:  1,440 מ"מ
 משקל:  667 ק"ג (ריק)
 בסיס גלגלים:  2,050 מ"מ
 מפרט טכני
 מנוע:  2 צילינדרים, 2 שסתומים לצילינדר, 746 סמ"ק, המפיק 26 כ"ס ב-4,000 סל"ד
 הילוכים:  תמסורת אוטומטית מסוג "Variomatic" (תיבת הילוכים רציפה)
 מהירות מרבית:  105 קמ"ש
 מעצב:  Johan van der Brugghen
דאף דאפפודיל (בהולנדית: DAF Daffodil), היא מכונית משפחתית קטנה, 2 דלתות, שיוצרה בהולנד על ידי יצרנית הרכב דאף, (ראשי התיבות שלה: "מפעל המכוניות של דורן" – Doorne’s Automobiel Fabrieken), אשר יוצרה בין השנים 1967–1961.
דגמים

בין השנים 1963–1961 יוצר דגם "דאף 750", יוצרו 16,767 יחידות.
בין השנים 1967–1961 יוצר דגם "דאף דאפפודיל", יוצרו 132,319 יחידות.